
SERVICIUL BUGET – CONTROL FINANCIAR INTERN 
    
 Nr. 44.822/4.162 din 17.09.2026
R E F E R A T   D E   A P R O B A R E

privind aprobarea contului de execuţie pe trimestrul II anul 2026 

pentru Unitatea Administrativ Teritorială - Municipiul Târgu Mureș 

Ţinând seama de prevederile art. 49 alin. (12) din Legea nr. 273 din 29.06.2006 privind finanţele publice locale, cu modificările și completările ulterioare, ordonatorii principali de credite au obligaţia de a prezenta în şedinţă publică, spre analiză şi aprobare de către autorităţile deliberative, execuţia bugetelor întocmite pe cele două secţiuni, cu scopul de a redimensiona cheltuielile în raport cu gradul de colectare a veniturilor, prin rectificare bugetară locală, astfel încât la sfârşitul anului să nu înregistreze plăţi restante și diferenţa dintre suma veniturilor încasate şi excedentul anilor anteriori utilizat pentru finanţarea exerciţiului bugetar curent, pe de o parte, şi suma plăţilor efectuate şi a plăţilor restante, pe de altă parte, să fie mai mare decât zero.

 Bugetul Unității Administrativ Teritoriale - Municipiul Târgu Mureş pe anul 2026 a fost aprobat prin Hotărârea Consiliului Local nr. 120 din 11.05.2026  și a fost  rectificat prin Hotărârile Consiliului Local nr. 161 din 25.06.2026 și nr. 190 din 30.07.2026.  

Volumul veniturilor realizate în trimestrul II 2026 a fost în sumă de 333.044.265,00 lei realizându-se în procent de 69,13% față de prevederile trimestriale, în sumă de 481.761.000,00 lei.
Din totalul veniturilor bugetului local în sumă 333.044.265,00 lei, 255.096.512,00 lei  reprezintă venituri proprii, 33.447.000,00 lei reprezintă sume defalcate din T.V.A, 33.335.242,00 lei reprezintă subvenţii de la bugetul de stat și de la alte administrații, 11.165.511,00 lei Sume primite de la U.E.

Volumul cheltuielilor bugetului local realizate în trimestrul II 2026 a fost în sumă  de 261.638.206,00 lei, realizându-se în procent de 77,51% față de prevederile trimrestriale, în sumă de 337.543.000,00 lei .

Conform clasificației funcționale, execuția bugetului local la 30.06.2026 se prezintă astfel:
1. La capitolul 51.02 Autorităţi publice, faţă de prevederile  trimestriale de 25.831.000,00 lei, au fost efectuate plăți în sumă de 22.381.052,00 lei;

2. La capitolul 54.02 Alte servicii publice generale, faţă de prevederile trimestriale aprobate de 3.256.500,00 lei, au fost efectuate cheltuieli în sumă de 2.600.150,00 lei;

3. La capitolul 55.02 Tranzacţii privind datoria publică şi împrumuturi, au fost efectuate plăţi pentru dobânzi și comisioane aferente datoriei publice locale, în sumă de 1.051.373,00 lei, faţă de bugetul trimestrial în sumă de 1.357.000,00 lei;


4. La capitolul 61.02 Ordine publică şi siguranţă naţională, faţă de prevederile trimestriale, în sumă de 10.515.000,00 lei, s-au efectuat plăţi în sumă de 9.307.979,00 lei; 


5. La capitolul 65.02 Învăţământ, faţă de prevederile trimestriale de 124.081.500,00 lei, s-au efectuat plăţi în sumă de 70.193.833,00 lei;

6. La capitolul 66.02 Sănătate, s-au efectuat plăţi în sumă 5.137.258,00 lei, faţă de prevederile trimestriale, în sumă de 6.143.000,00 lei;


7. La capitolul 67.02 Cultură, recreere şi religie, prevederile bugetare au fost de 51.249.000,00 lei, din care s-au realizat plăţi în sumă de 37.348.670,00 lei;

8. La capitolul 68.02 Asigurări şi asistenţă socială, prevederile bugetare trimestriale au fost de 70.090.000,00 lei, din care s-au realizat plăţi în sumă de 45.936.034,00 lei;

9. La capitolul 70.02 Locuinţe, servicii şi dezvoltare publică, prevederile bugetare trimestriale au fost de 49.262.000,00 lei, din care s-au realizat plăţi în sumă de 30.504.284,00 lei;

10. La capitolul 74.02 Protecţia mediului, prevederile bugetare trimestriale au fost de 70.732.000,00 lei, din care au fost efectuate plăţi în sumă de 42.981.326,00 lei;
11. La capitolul 80.02 Acţiuni generale, economice, comerciale şi de muncă  prevederile trimestriale au fost în sumă 475.000,00 lei, din care s-au efectuat plăți  în sumă  de 200.860,00 lei.

12. La capitolul 84.02 Transporturi, prevederile bugetare trimestriale au fost de 79.442.000,00 lei, din care au fost efectuate plăţi în sumă de 60.632.281,00 lei; 

13. Contul de execuţie al bugetului activităților și instituțiilor publice finanţate din venituri proprii  și subvenții  a înregistrat la venituri suma de 30.133.339,00  lei, iar plăţile efectuate au fost în sumă de 21.140.360,00 lei.

Propunem aprobarea contului de execuţie pe trimestrul II anul 2026, pentru Unitatea Administrativ Teritorială - Municipiul Târgu Mureș, conform anexelor nr. 1 și 2.

   Soós Zoltán

H O T Ă R Â R E A   nr. ___________

din ________________________ 2026 

privind aprobarea contului de execuţie pe trimestrul II anul 2026, 

pentru Unitatea Administrativ Teritorială - Municipiul Târgu Mureș 

Consiliul local municipal Târgu Mureş, întrunit în şedinţă ordinară de lucru,

Văzând Referatul de aprobare nr. 44.822/4.162 din 17.09.2026 inițiat de către Primarul Municipiului Târgu Mureș prin Direcţia Economică – Serviciul buget - control financiar intern, privind aprobarea contului de execuţie pe trimestrul II anul 2026,  pentru Unitatea Administrativ Teritorială - Municipiul Târgu Mureș,

Având în vedere:

· Raportul de specialitate nr. ______ din __09.2026 al Direcției Juridice, Contencios Administrativ și Administrație Publică Locală;

· Raportul Comisiilor de specialitate din cadrul Consiliului local municipal Târgu Mureş,
În conformitate cu prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, 

Ținând seama de prevederile art. 49 alin. (12) din Legea nr. 273 din 29.06.2006 privind finanţele publice locale, cu modificările și completările ulterioare, 
În temeiul prevederilor art. 129 alin. (1)  alin. (2) lit. „a”și „b”, alin. (4) lit. „a”, art. 139 alin. (3) şi art. 196 alin. (1) lit. „a” din O.U.G. nr. 57/2019 privind Codul administrativ, cu modificările și completările ulterioare,
H o t ă r ă ş t e :

Art. 1. Se aprobă contul de execuţie al bugetului local al Unității Administrativ Teritoriale - Municipiul Târgu Mureş pe trimestrul II anul 2026, la partea de venituri în sumă de 333.044.265,00 lei şi la partea de cheltuieli, în sumă de 261.638.206,00 lei, conform anexei nr. 1, care face parte integrantă din prezenta hotărâre.

Art. 2. Se aprobă contul de execuţie al bugetului activităților și instituţiilor publice finanţate din venituri proprii al Unității Administrativ Teritoriale - Municipiul Târgu Mureş pe trimestrul II anul 2026, la venituri, în sumă de 30.133.339,00 lei şi la cheltuieli în sumă de 21.140.360,00 lei, conform anexei nr. 2, care face parte integrantă din prezenta hotărâre.

Art. 3. Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcția Economică.

Art. 4. În conformitate cu prevederile art. 252, alin. (1) lit. ”c”, ale art. 255 din O.U.G. nr. 57/2019 privind Codul administrativ şi ale art. 3 alin. (1) din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.    

Art. 5. Prezenta hotărâre se comunică Direcției Economice.

     Viză de legalitate

 Secretar General al Municipiului Târgu Mureş

  Bordi Kinga
1
*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ 


